
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«15» красавіка 2022 г.
	       № 55
	                      г. Масква



Аб Парадку ўзаемадзеяння дзяржаў – членаў Еўразійскага эканамічнага саюза і Еўразійскай эканамічнай камісіі пры ўвядзенні і адмене дзяржавамі – членамі Еўразійскага 
эканамічнага саюза абмежаванняў ва ўзаемным гандлі таварамі 
на падставах, указаных у артыкуле 29 Дагавора аб Еўразійскім эканамічным саюзе ад 29 мая 2014 года

Савет Еўразійскай эканамічнай камісіі вырашыў:
1. Зацвердзіць прыкладзены Парадак узаемадзеяння дзяржаў – членаў Еўразійскага эканамічнага саюза і Еўразійскай эканамічнай камісіі пры ўвядзенні і адмене дзяржавамі – членамі Еўразійскага эканамічнага саюза абмежаванняў ва ўзаемным гандлі таварамі на падставах, указаных у артыкуле 29 Дагавора аб Еўразійскім эканамічным саюзе ад 29 мая 2014 года.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, але не раней за дату ўступлення ў сілу Пратакола аб унясенні змяненняў у Дагавор аб Еўразійскім эканамічным саюзе ад 29 мая 2014 года, падпісанага 31 сакавіка 
2022 года.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


Б. Султанаў
	А. Кажошаў
	А. Авярчук 


ЗАЦВЕРДЖАНЫ
Рашэннем Савета
Еўразійскай эканамічнай камісіі
ад 15 красавіка 2022 г. № 55
ПАРАДАК
узаемадзеяння дзяржаў – членаў Еўразійскага эканамічнага 
саюза і Еўразійскай эканамічнай камісіі пры ўвядзенні і адмене дзяржавамі – членамі Еўразійскага эканамічнага саюза абмежаванняў ва ўзаемным гандлі таварамі на падставах, 
указаных у артыкуле 29 Дагавора аб Еўразійскім эканамічным саюзе ад 29 мая 2014 года
 
1. Гэты Парадак распрацаваны ў адпаведнасці з пунктам 4 артыкула 29 Дагавора аб Еўразійскім эканамічным саюзе ад 29 мая 
2014 года (далей – Дагавор) і з мэтай рэалізацыі пункта 3 артыкула 28 Дагавора і ўстанаўлівае правілы ўзаемадзеяння дзяржаў – членаў Еўразійскага эканамічнага саюза і Еўразійскай эканамічнай камісіі (далей адпаведна – дзяржавы-члены, Камісія) пры ўвядзенні і адмене дзяржавамі-членамі абмежаванняў ва ўзаемным гандлі таварамі на падставах, указаных у артыкуле 29 Дагавора (далей – абмежаванні).
Узаемадзеянне ўпаўнаважаных органаў дзяржаў-членаў пры ўвядзенні часовых санітарных, ветэрынарна-санітарных і каранцінных фітасанітарных мер ажыццяўляецца ў адпаведнасці з Парадкам, зацверджаным Рашэннем Савета Еўразійскай эканамічнай камісіі 
ад 16 мая 2016 г. № 149.
2. Орган дзяржаўнай улады дзяржавы-члена, упаўнаважаны на ўзаемадзеянне з Камісіяй (далей – упаўнаважаны орган), накіроўвае ў Камісію спіс адрасоў электроннай пошты для абмену электроннымі копіямі паведамленняў аб абмежаваннях, якія ўводзяцца, змяняюцца і адмяняюцца (далей – паведамленні). Абмен атрыманымі спісамі адрасоў электроннай пошты паміж упаўнаважанымі органамі забяспечваецца Дэпартаментам функцыянавання ўнутраных рынкаў Камісіі (далей – упаўнаважаны дэпартамент).
3. Пры ўвядзенні абмежаванняў упаўнаважаны орган дзяржавы-члена, якая ўводзіць абмежаванні, у пісьмовай форме паведамляе аб гэтым Камісіі, а таксама накіроўвае ва ўпаўнаважаны дэпартамент электронную копію паведамлення аб прыняцці такога нарматыўнага прававога акта з абгрунтаваннем неабходнасці яго прыняцця не пазней чым за 10 працоўных дзён да даты яго ўступлення ў сілу, за выключэннем выпадкаў, калі акалічнасці патрабуюць неадкладнага ўвядзення абмежаванняў. У такіх выпадках паведамленне накіроўваецца не пазней за дату ўступлення ў сілу ўказанага нарматыўнага прававога акта. Упаўнаважаны дэпартамент накіроўвае атрыманае паведамленне ва ўрады іншых дзяржаў-членаў і зацікаўленым дэпартаментам Камісіі не пазней чым за 3 працоўныя дні з даты атрымання. З мэтай забеспячэння аператыўнасці ўпаўнаважаны дэпартамент накіроўвае электронную копію паведамлення ва ўпаўнаважаныя органы іншых дзяржаў-членаў пры дапамозе электроннай пошты.
[bookmark: P53]4. Паведамленне ўключае ў сябе наступныя звесткі:
а) найменне тавару (тавараў), у дачыненні да якога (якіх) уводзяцца абмежаванні;
б) дата ўвядзення абмежаванняў;
в) тэрмін дзеяння абмежаванняў;
г) змест (апісанне) абмежаванняў, якія ўводзяцца;
д) падстава для ўвядзення абмежаванняў, указаная ў пункце 1 артыкула 29 Дагавора;
е) звесткі, якія пацвярджаюць неабходнасць увядзення абмежаванняў, і абгрунтаванне тэрміну іх дзеяння.
5. Член Калегіі Камісіі, які курыруе пытанні функцыянавання ўнутраных рынкаў, на працягу 3 працоўных дзён з даты атрымання паведамлення ініцыюе правядзенне кансультацый з удзелам намеснікаў кіраўнікоў упаўнаважаных органаў, у тым ліку для абмеркавання мэтазгоднасці рэалізацыі ўсімі або асобнымі дзяржавамі-членамі сумесных абмежавальных мер.
Кансультацыі не перашкаджаюць увядзенню дзяржавай-членам абмежаванняў.
6. Па выніках праведзеных кансультацый упаўнаважаны дэпартамент складае пратакол кансультацый і на працягу 3 працоўных дзён з даты правядзення кансультацый накіроўвае яго ўпаўнаважаным органам і зацікаўленым дэпартаментам Камісіі (у тым ліку пры дапамозе электроннай пошты).
7. У выпадку ўзнікнення неабходнасці атрымання дадатковай інфармацыі аб абмежаваннях, якія ўводзяцца, упаўнаважаныя органы і (або) зацікаўленыя дэпартаменты Камісіі накіроўваюць адпаведныя запыты ва ўпаўнаважаны дэпартамент. Упаўнаважаны дэпартамент на працягу 3 працоўных дзён з даты атрымання адпаведнага запыту забяспечвае яго накіраванне ва ўпаўнаважаны орган дзяржавы-члена, якая ўводзіць абмежаванні, і ва ўпаўнаважаныя органы іншых дзяржаў-членаў, у тым ліку пры дапамозе электроннай пошты.
8. Упаўнаважаны орган дзяржавы-члена, якая ўводзіць абмежаванні, накіроўвае адказ на запыт, указаны ў пункце 7 гэтага Парадку, у тэрмін, які не перавышае 10 працоўных дзён з даты яго атрымання.
9. У выпадку змянення або датэрміновай адмены абмежаванняў упаўнаважаны орган дзяржавы-члена, якая ўвяла абмежаванні, паведамляе аб гэтым Камісіі, а электронную копію паведамлення накіроўвае ва ўпаўнаважаны дэпартамент пры дапамозе электроннай пошты (з прыкладаннем нарматыўнага прававога акта аб змяненні або датэрміновай адмене абмежаванняў) на працягу 5 працоўных дзён з даты прыняцця рашэння аб унясенні ў нарматыўны прававы акт змяненняў (прызнанні яго страціўшым сілу). Атрыманыя паведамленні аб змяненні або датэрміновай адмене абмежаванняў упаўнаважаны дэпартамент накіроўвае ва ўрады іншых дзяржаў-членаў і зацікаўленым дэпартаментам Камісіі не пазней чым за 3 працоўныя дні з даты атрымання паведамлення.
10. Упаўнаважаны дэпартамент фарміруе пералік абмежаванняў ва ўзаемным гандлі таварамі, якія дзейнічаюць на падставах, указаных у пункце 1 артыкула 29 Дагавора (далей – пералік), што размешчаны на афіцыйным сайце Еўразійскага эканамічнага саюза (інфармацыйны рэсурс «Функцыянаванне ўнутраных рынкаў Еўразійскага эканамічнага саюза»).
Упаўнаважаны дэпартамент забяспечвае ўнясенне ў пералік інфармацыі, указанай у падпунктах «а» – «д» пункта 4 і ў пункце 9 гэтага Парадку, на працягу 1 працоўнага дня з даты атрымання адпаведнага паведамлення.
Па сканчэнні тэрміну дзеяння абмежавання або на працягу 1 працоўнага дня з даты атрымання Камісіяй паведамлення аб датэрміновай адмене абмежавання гэта абмежаванне выключаецца з пераліку.

